De Mythos Wald isch zruck hab i gläse. Awer  mer dät ne nimmi verkläre wiä ditschi Romantiker oder bluet- und bodemässig missbruche wiä dNazis. De Wald sey hit, so der Artikel, ä stylischi Werbe- und Film-Tapete uss ere scheene alte Zitt; er sey ökoromantisches Gehege der Sehnsucht inere technisiirte Welt, wu grad sMättli nageht.  u2003Aber, des isch sFazit, richtig noht kummt de hittige Mensch mit dere Haltung im Wald nit. Ich find, des triffts - un des wiederum trifft mich. Ich dapp au ball jeds Wocheend ökoromantisch verzückt umenander,  dass sBürosessel-Hinterteil uff Trab kummt, un de Geischt zum Schnuufe.  u2003Aber Halt: dBromere, Heiwere un Erdbeerli - kammer diä wirklig esse? Oder solle si nit liäber als Farbtupfer uff dere romantische Waldtapet hänkebliibe? Wer weiß, was nit alles an Dreck dranhängt? u2003Armer Mensch im 21. Johrhundert! Entfremdet vum Wald, frischtet er ä Läbe als Statist in Baumkulisse.  u2003Diä zwei Waldbure, wu ni zletscht troffe hab, juckt des intellektuelle Gschwurbel um dÖkoromantik null. Ich hab si gfrogt, ob  sichs lohnt, bis dert vori um de Rank zlaufe; mer kinnt jo villicht ä naturreini, schweigsami Ussicht dert han? Do hän die beidi mit ihre Motorsäge in de Händ drigluegt, wiä wenn ich mich nochem nächschte Beate-Uhse-Lade erkundigt hätt. Kei Ahnung, dert simmer noch niä gsinhet einer Antwort gän, Wisse Si, do gheert uns halt kei Wald.  u2003Do bin i widder mit beide Fieß uffem (Wald-)Bode gstande un hab mi an de Natur gfreit. Eifach so.  Ulrike Derndinger 